stanford-oval/wikipedia huggingface dataset:
Loimaan Korikonkarit
Historia > Bisons Korisliigassa (2011–2016)

Noustuaan Korisliigaan seuran edustusjoukkueen nimeksi vaihdettiin sponsorointisyistä Nilan Bisons. Tätä ennen seura oli hankkinut urheilujohtajaksi Aleksi Valavuoren, joka kuitenkin erosi tehtävästään lokakuun alussa 2011. Seura eteni heti ensimmäisellä kaudellaan Korisliigan loppuotteluun, jossa se kohtasi Joensuun Katajan. Loppuottelusarja päättyi Bisonsin 3–1-otteluvoittoihin.
Kaudella 2012–2013 Bisons jäi LiigaCupissa hopealle hävittyään Tampereen Pyrinnölle 78–73. Korisliigassa Bisons haki lopulta toisen perättäisen Suomen mestaruutensa voittamalla finaalisarjan viidennessä osaottelussa KTP:n 85–67.
Kaudella 2013–2014 Bisons sai villin kortin Eurocupiin ja joutui siirtämään kyseisen sarjan kotiottelunsa pääkaupunkiseudulle. Bisons saavutti kymmenessä Eurocupin alkulohkopelissään viisi voittoa, mutta putosi jatkopeleistä niukimmalla mahdollisella, yhden koripisteen, erolla.
Korisliigassa Bisons sijoittui runkosarjassa toiseksi. Joukkue kuitenkin hävisi Joensuun Katajalle viidennessä välieräottelussa, ja saavutti lopulta pronssia voitettuaan KTP:n 84–76.
Nimisponsori Nilanin kanssa sopimus päättyi keväällä 2014. Kaudella 2014–2015 joukkue alkoi pelata nimellä Bisons Loimaa. Joukkue hyväksyttiin jälleen Eurocupiin, josta se kuitenkin luopui saatuaan osallistumisoikeuden VTB United Liigaan. Bisons jäi 16 joukkueen sarjassa sijalle 13. Joukkue onnistui silti voittamaan mm. Lokomotiv Kubanin, mikä noteerattiin "seurahistorian kenties komeimmaksi voitoksi". Korisliigassa Bisons selvitti jälleen tiensä mitalipeleihin ja saavutti hopeaa hävittyään viidennessä finaalipelissä Joensuun Katajalle 88–85.
Helmikuussa 2016 Bisons-osakeyhtiön johto ilmoitti edustusjoukkueella olevan jonkin verran talousongelmia ja antoi pelaajilleen luvan neuvotella alustavasti siirtymisestä muihin seuroihin. Joukkue karsi paljon pelaajistoaan, päätti luopua seuraavasta kaudesta lähtien kansainvälisistä sarjoista, kääntyi sponsoriensa puoleen ja kutsui pelaajia joukkueeseen kulukorvauskorvauksella. Kilpauransa päättänyt jääkiekkoilija Teemu Selänne omistaa Bisonsin osakkeista viisi prosenttia.
Toukokuussa 2016 Bisons ilmoitti hakevansa liigalisenssiä seuraavalle kaudelle. Joukkueen lisenssin saanti ja rahoitusjärjestelyt olivat ristiin ehdollisia. Kesäkuussa Koripalloliiton liittohallitus ei sarjalisenssiyksikön esityksen mukaisesti hyväksynyt Bisonsin sarjalisenssihakemusta, koska sopimusyhteisö Bisons BC Oy ei täyttänyt vaadittuja velvoitteitaan määräaikaan eli toukokuun loppuun mennessä eikä vielä kolme viikkoa ajankohdan jälkeen kestäneiden neuvottelujen jälkeenkään. Liitto tarjosi Bisonsille paikkaa II-divisioonasta, mihin se ei ensi kädeltä suostunut.
Historia > Aika divareissa 2016–2021

Joukkue tippui talousvaikeuksien takia kaudeksi 2016–2017 II-divisioonaan. LoKoKo Bisons -nimellä pelannut ja useilla jenkkivahvistuksilla operoinut joukkue voitti kaikki kauden 20 otteluaan ja nousi nousukarsintojen kautta valtakunnalliseen I-divisioonaan, jossa se pelaa kaudella 2017–2018.
 Kaudella 2020–2021 LoKoKo Bisons pääsi juhlimaan miesten Divisioona A:n mestaruutta. Bisons nousi voiton myötä takaisin Korisliigaan viiden vuoden tauon jälkeen.
Historia > Aika divareissa 2016–2021 > Tunnustukset

Vuoden 2013 Urheilugaalassa Bisons palkittiin vuoden urheilumarkkinointiteosta. Lounais-Suomen Urheilugaalassa puolestaan Bisons valittiin vuoden varsinaissuomalaiseksi joukkueeksi.
Henkilökohtaiset palkinnot

| --- | --- |
 Korisliigan vuoden valmentaja Greg Gibson – 2012 Korisliigan finaalien MVP Jeb Ivey – 2012, 2013 Korisliigan vuoden ulkomaalaisvahvistus Jeb Ivey – 2012  Martin Zeno – 2013 Korisliigan paras kuudes pelaaja Ville Mäkäläinen - 2014 :  Korisliigan vuoden kehittynein pelaaja Matti Nuutinen – 2012 Korisliigan vuoden puolustuspelaaja Tuukka Kotti - 2014, 2016 Vuoden koripallojohtaja Ari Hannula – 2013
Aiheesta muualla

LoKoKo:n kotisivut
Bisonsin kotisivut
Taatila, Hippo: Loimaalaisen liigakoripallon historian lyhyt oppimäärä (Arkistoitu – Internet Archive)
Loimaan Korikonkareiden logo
Lü Yan

Lü Yan (kiin.: 吕岩; pinyin: Lǚ Yán; s. 25. heinäkuuta 1972 Shandong, Kiina) on kiinalainen ammattilaistasolla 1990- ja 2000-luvuilla pelannut jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Lü edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Kanadassa 2004.
Lunastus (elokuva)

| Lunastus |
| --- | --- |

Ohjaaja:  Olli Saarela
Käsikirjoittaja:  Olli Saarela   Heikki Vuento
Säveltäjä:  Tuomas Kantelinen
Kuvaaja:  Pini Hellstedt
Leikkaaja:  Tuuli Kuittinen
Pääosat:  Kari Heiskanen   Jussi Puhakka   Jussi Lehtonen   Robert Enckell
Valmistustiedot
Valmistusmaa:  Suomi   Ruotsi
Tuotantoyhtiö:  Kinoproduction Oy
Ensi-ilta:  25. huhtikuuta 1997
Kesto:  78 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Lunastus on Taideteollisen korkeakoulun elokuvataiteen linjalla opiskelleen Olli Saarelan ohjaama esikoiselokuva vuodelta 1997. Lyhytelokuvan budjetilla tehtyä pitkää elokuvaa esitettiin yhdellä kopiolla pienessä helsinkiläisessä elokuvateatteri Illusionissa. Siellä sen näki vain runsaat kolmetuhatta ihmistä, mutta televisiossa Lunastuksen katsoi 741 000 katsojaa.
Lunastus kertoo papista Suomen sisällissodan pyörteissä. Elokuva sai kuusi Jussi-palkintoa.
Näyttelijät

| 0 | 1 | 2 |
| --- | --- | --- |
|  Kari Heiskanen  | … |  Patrick Sillman   |
|  Jussi Puhakka  | … |  punavanki   |
|  Jussi Lehtonen  | … |  Sulo Tsutsunen   |
|  Robert Enckell  | … |  Gilbert Sillman   |
|  Jevgeni Haukka  | … |  Volodja   |
Lúthien

Lúthien Tinúviel on fiktiivinen hahmo J. R. R. Tolkienin kirjassa Silmarillion. Lúthien on Keski-maan haltiakuninkaallinen. Lúthienin romanssi Berenin kanssa on kirjan keskeisimpiä tarinoita.
Lúthien oli Elu Thingolin, Doriathin kuninkaan ja kuningatar Melian-maian tytär. (Tämä tekee Lúthienista puolhaltian.) Nimi ”Lúthien” tarkoittaa lumoojatarta. ”Tinúviel” tarkoittaa satakieltä, se on nimi, jonka Beren hänelle aluksi antoi.
Lúthien rakastui Bereniin, ihmiseen Bëorin huoneesta. Heidän suhteensa oli tuhoon tuomittu alusta alkaen: Lúthien ei ollut vain Beleriandin voimakkaimman ja mahtavimman haltiakuninkaan tytär, vaan myös maian, Melianin tytär. Beren oli kuolevainen ihminen, joka taisteli Mustaa Kuningasta, Morgothia vastaan. Doriathin valtakunta oli onnistunut toistaiseksi pysyttelemään erossa sodasta eristäytymällä Melianin loitsiman maagisen esteen, Melianin Vyön, taakse.
Thingol ei halunnut, että Beren naisi hänen tyttärensä, ja asetti ehdoksi mahdottoman tehtävän: Berenin piti tuoda Thingolille yksi Morgothin rautakruunun jalokivistä. Nämä jalokivet tunnettiin Silmarileina. Haltiaruhtinas Finrod Felagund kuoli pelastaessaan Berenin hengen. Lúthien ja Beren onnistuivat pakenemaan Sauronilta ja selvittivät tehtävän Valinorin koiran, Huanin avulla, mutta heidän paetessaan kauhea susi Carcharoth puri Berenin käden irti ja nielaisi Silmarilin. He kuitenkin pelastuivat, ja Thingol myöntyi lopulta heidän liittoonsa.
Ilo jäi kuitenkin lyhytaikaiseksi, kun Silmarilin poltteen hulluksi tekemä Carcharoth lähestyi Doriathia. Thingol ja Beren lähtivät sitä vastaan, mutta Carcharoth haavoitti Bereniä hänen suojatessaan Thingolia. Huan surmasi Carcharothin, mutta haavoittui itsekin kuolettavasti. Myös Beren menehtyi pian sen jälkeen, kun Silmaril oli leikattu ulos ihmissuden vatsasta.
Murheissaan Lúthien kuoli suruun ja meni Mandosin Saleihin, haltioiden tuonelaan. Siellä hän onnistui suostuttelemaan Mandosin palauttamaan hänet ja Berenin eloon. Ehtona oli, että he kuolisivat ihmisten kuoleman. Tämä oli ainoa kerta, kun Mandos liikuttui säälistä.
Tämän jälkeen he asettuivat asumaan Ossiriandiin.
Lúthien ja Beren saivat pojan, Diorin, jota kutsuttiin nimellä Elúchil – Thingolin perijä. Thingol liitti silmarilin Nauglamíriin, kääpiöiden tekemään kaulakoruun, mutta ahneus sokaisi kääpiöt, ja he surmasivat Thingolin ja veivät kaulakorun. Beren hankki Nauglamírin takaisin, ja se annettiin Lúthienille. Hänen kauneutensa yhdistyi jalokiven loistoon, ja siksi Tol Galen oli kaunein paikka koskaan Valinorin itäpuolella. Lúthienin kuoleman jälkeen Nauglamír toimitettiin hänen pojalleen Diorille, mikä johti Doriathin tuhoon, kun Fëanorin pojat vaativat Silmarilia itselleen ja hyökkäsivät Doriathiin. Silmarilia he eivät kuitenkaan saaneet, vaan se päätyi Diorin tyttären, Elwingin, myötä tämän puolisolle Eärendilille. Berenin ja Lúthienin suku ei koskaan sammunut, vaan heidän jälkeläisiinsä lukeutuivat muun muassa Elrond ja Elros, ja kymmenien sukupolvien kautta myös Elendil, Isildur ja Aragorn.
Lúthien ja Berenin tarina on rinnastettavissa Aragornin ja Arwenin tarinaan kirjassa Taru sormusten herrasta.
Luukas

Luukas tarkoittaa seuraavia asioita ja henkilöitä:
Luukas, evankelista
Luukas, miehen nimi.
Luukkaan seurakunta, Lukas församling, aiempi ruotsinkielinen seurakunta Helsingissä
Pyhän Luukkaan akatemia Roomassa
Pyhän Luukkaan kilta, maalarien ja käsityöläisten kiltoja
Luukas, sukunimenä:
Heikki Luukas (s. 1957), suomalainen näyttelijä
Tuukka Luukas (s. 1969), suomalainen kirjailija
Tuuli Luukas (s. 1966), suomalainen kuvataiteilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luukas”, voi hakea sivunnimihaulla, laajalla sivunnimihaulla tai tekstihaulla.
Luettelo Lontoon metron entisistä ja avaamatta jääneistä asemista

Aldwychin metroasema suljettiin vuonna 1994.
Lontoon metrossa on useita asemia, jotka on suljettu tai joita ei koskaan ole avattu. Asemien sulkemiselle on useita syitä, esimerkiksi liian matala käyttäjämäärä, aseman siirtäminen tai korvaaminen toisella asemalla ja aseman siirtäminen osaksi National Railin tai London Overgroundin verkostoa.
Osa suljetuista asemarakennuksista on yhä olemassa, tosin toisessa käytössä tai hylättynä. Monet asemat on purettu ja niiden tilalla on nykyisin muita rakennuksia. Useilla yhä avoinna olevilla asemilla on myös käyttämättömiä laitureita. Jotkin suljetut asemat ja laiturit kuuluvat Lontoon metron osiin, joita vuokrataan kuvauskäyttöön, esimerkkinä Aldwychin metroasema.
Aiheesta muualla

Lontoon hylätyt metroasemat (englanniksi)
Käytöstä poistetut asemat Lontoon metrossa (englanniksi)
Käännös suomeksi
Lim Hyun-gyu

| Lim Hyun-gyu |
| --- | --- |

Henkilötiedot
Syntynyt: 16. tammikuuta 1985 (ikä 39)
Kansalaisuus:   Etelä-Korea
Vapaaottelija
Lempinimi:  The Ace
Aktiivisena:  2006–2018
Pituus:  190 cm
Paino:  77 kg
Painoluokka:  välisarja
Kätisyys:  oikea
Taistelutyyli:  nyrkkeily, taekwondo, brasilialainen jujutsu
Seura:  Team Macho, Korean Top Team
Tilastot
Ottelut:  22
Voitot:  14
– tyrmäyksellä:  10
– luovutuksella:  2
– päätöksellä:  2
Tappiot:  7
– tyrmäyksellä:  2
– luovutuksella:  2
– päätöksellä:  3
Tasapelit:  1
Lim Hyun-gyu (kor. 임현규, Im Hyeon-gyu; s. 16. tammikuuta 1985) on eteläkorealainen välisarjan vapaaottelija. Lim voitti Pacific Xtreme Combatin mestaruuden 2012, jonka jälkeen hän siirtyi ottelemaan UFC:hen vuosina 2013–2017.
Vapaaottelu

Lim aloitti kamppailulajien harrastamisen 13-vuotiaana nyrkkeilyllä ja myöhemmin jatkoi myös taekwondolla. Hän kävi sittemmin suorittamassa Etelä-Korean pakollisen armeijan koulutuksen, jonka jälkeen eräs valmentaja pyysi Limiä vapaaottelun pariin nähtyään hänet nyrkkeilysalilla.
Vapaaottelu > Spirit MC (2006)

Lim otteli sittemmin ensimmäisen vapaaottelunsa helmikuussa 2006 Spirit MC -organisaatiossa, jolloin hän voitti Ahn Seong-yeolin tuomariäänin. Elokuussa Lim sen sijaan päätyi Kim Jick-yongin kanssa tasapeliin.
Vapaaottelu > M-1 ja Heat (2008–2009)

Lim otteli Spirit MC:n jälkeen useissa eri organisaatioissa vuodet 2008–2009, joista pääosin hän kävi venäläisessä M-1 Globalissa ja japanilaisessa Heatissa. Helmikuussa 2007 Lim hävisi World Best Fighterissa Greg Sotolle käsilukolla 58 sekunnissa.
Maaliskuussa 2008 hän kohtasi Hiroshi Masabuchin Heatissa, jonka Lim voitti teknisellä tyrmäyksellä ensimmäisessä erässä. Huhtikuussa hän otteli Lucio Linharesia vastaan M-1 Globalissa. Lim voitti kamppailun tyrmäyksellä 17 sekunnissa.
Vapaaottelu > Pacific Xtreme Combat (2011–2012)

Lim siirtyi PXC:hen ja otteli ensi kerran Ross Ebanezia vastaan elokuussa 2011. Hän voitti kamppailun teknisellä tyrmäyksellä ensimmäisen erän alussa. Lokakuussa Lim kohtasi judon entisen Euroopan mestarin Ferrid Khederin. Hän voitti kamppailun myös teknisellä tyrmäyksellä ensimmäisessä erässä.
Maaliskuussa 2012 Lim kohtasi vielä Takahiro Kawanakan, jonka hän voitti teknisellä tyrmäyksellä vastustajansa kulmamiehen päätettyä ottelun ensimmäisen erän alussa.
Vapaaottelu > Pacific Xtreme Combat (2011–2012) > Välisarjan mestaruus (2012)

Limin voitettua kolme ottelua peräkkäin ensimmäisen erän aikana hän sai tilaisuuden otella Pacific Xtreme Combatin välisarjan mestaruudesta Ryan Biglaria vastaan. Ottelu käytiin Pacific Xtreme Combat 32 -tapahtumassa 28. heinäkuuta 2012 Mangilaossa, Guamissa. Lim onnistui saavuttamaan mestaruuden voitettuaan Biglarin giljotiinikuristuksella 53 sekunnissa.
Vapaaottelu > UFC (2012–2017)

Lim allekirjoitti UFC:n kanssa sopimuksen elokuussa 2012 ja oli määrä otella marraskuussa Marcelo Guimarãesia vastaan, mutta loukkaantumisen vuoksi Limin uudeksi vastustajaksi korvattiin David Mitchell. Punnituksissa lääkärit kuitenkin ilmoittivat, ettei Lim ole ole ottelukunnossa.
Maaliskuussa 2013 saatiin järjestettyä Limin ja Guimarãesin välinen ottelu Japanissa. Hän voitti ottelun toisen erän lopussa tyrmäyksellä lyönnein ja potkaistuaan vastustajaansa polvella päähän. Elokuussa Lim kohtasi Pascal Kraussin, joka oli sitä ennen otellut kolme ottelua UFC:ssä ja voittanut niistä kaksi. Ottelu käytiin UFC 164 -tapahtumassa, jossa Lim voitti tyrmäyksellä ensimmäisen erän lopussa. Kaksikon välinen ottelu palkittiin illan kamppailu bonuksella.
Tammikuussa 2014 Limin oli tarkoitus kohdata Kiichi Kunimoto, mutta UFC Fight Night -tapahtuman toinen pääottelija loukkaantui. Lim tuli hänen tilalleen ja kohtasi entisen Strikeforcen välisarjan mestarin Tarec Saffiedinen, joka otteli ensimmäistä kertaa UFC:ssä. Lim hävisi kamppailun tuomariäänin (46–49, 47–48, 47–48), kun Saffiedine pudotti hänet reisiin kohdistuneilla alapotkuilla. Lim onnistui kuitenkin ottelemaan loppuun saakka ja ottelun päätyttyä molemmat ottelijat palkittiin illan kamppailu bonuksella, joka oli hänen toinen peräkkäinen. Syyskuussa Lim kohtasi Takenori Saton Japanissa, joka otteli toista otteluaan UFC:ssä. Hän onnistui voittamaan kamppailun teknisellä tyrmäyksellä kyynärpäälyönnein minuutissa.
Toukokuussa 2015 Lim kohtasi Neil Magnyn. Hän oli pudottaa Magnyn ensimmäisessä erättä lyönnein, mutta ei kyennyt viimeistelemään. Lopulta Lim hävisi toisen erän alussa teknisellä tyrmäyksellä Magnyn lyönteihin.
Elokuussa 2016 Lim sai vastaansa ensimmäistä UFC-otteluaan käyneen Mike Perryn, joka oli voittanut kaikki seitsemän vapaaotteluaan. Kamppailu käytiin UFC 202 -tapahtumassa, jossa hän hävisi ottelun teknisellä tyrmäyksellä ensimmäisen erän lopulla.
Syyskuussa 2017 Lim kohtasi toistamiseen UFC:n ensikertalaisen, tällä kertaa Daichi Aben. Hän hävisi kamppailun tuomariäänin (28–29, 28–29, 28–29).
Kärsittyään kolme tappiota peräkkäin UFC vapautti Limin sopimuksestaan lokakuussa 2018.
Vapaaottelu > Double G (2018)

Lim siirtyi takaisin kotimaahansa ja otteli marraskuussa 2018 Double G FC -organisaation ensimmäisessä tapahtumassa. Hän kohtasi entisen ONE Championshipin keskisarjan mestarin Igor Sviridin, jonka Lim voitti tuomariäänin.
Limin oli tarkoitus kohdata seuraavaksi maaliskuussa 2019 Kim Jae-youngin Double G FC 2 -tapahtumassa, mutta kaksikon välinen ottelu peruttiin Kimin loukkaantumisen vuoksi.
Saavutukset

Välisarjan mestaruus (kerran)
Illan kamppailu (kahdesti, vs. Pascal Krauss, Tarec Saffiedine)
Muualla

Lim on pelattavana hahmona vapaaottelupeleissä EA Sports UFC 2 (2016) ja EA Sports UFC 3 (2018).
Luis Delís

| Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Maa:   Kuuba> Miesten yleisurheilu. |
| --- | --- | --- | --- |
|  Pronssia | Moskova 1980 | kiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Helsinki 1983 | kiekko |  |
|  Pronssia | Rooma 1987 | kiekko |  |
Luis Mariano Delís Fournier (s. 6. joulukuuta 1957 Guantánamo) on entinen kuubalainen yleisurheilija, jonka lajeja olivat kiekonheitto ja kuulantyöntö.
Delísin parhaat saavutukset kiekonheitossa ovat olympiapronssi Moskovassa 1980 sekä hopea 1983 MM-kisoissa ja pronssi 1987 MM-kisoissa. Pan-Amerikan kisoista hän on voittanut kolme kultaa, joista kaksi kiekonheitossa ja yhden kuulantyönnössä. Lisäksi Delísillä on kaksi kiekkokultaa kesäuniversiadeista vuosilta 1983 ja 1985.
Delísin urheilu-ura päättyi vuonna 1990 hänen jäätyään kiinni dopingin käytöstä.
Delísin ennätys kiekonheitossa on 71,06 metriä vuodelta 1983.
Aiheesta muualla

Luis Delís Kansainvälinen yleisurheiluliitto. (englanniksi)
Luis Federico Leloir

| Luis Federico Leloir |
| --- | --- |

Henkilötiedot
Syntynyt: 6. syyskuuta 1906 Pariisi, Ranska
Kuollut: 2. joulukuuta 1987 (81 vuotta) Buenos Aires, Argentiina
Kansalaisuus:   Argentiina
Koulutus ja ura
Tutkinnot:  Buenos Airesin yliopisto
Väitöstyön ohjaaja:  Bernardo Alberto Houssay
Instituutti:  Buenos Airesin yliopisto  Washington University in St. Louis Columbian yliopisto Cambridgen yliopisto
Tutkimusalue:  Biokemia
Tunnetut työt:  Sokeriaineenvaihdunan tutkimus
Palkinnot:   Nobelin kemianpalkinto (1970)
Luis Federico Leloir (6. syyskuuta 1906 – 2. joulukuuta 1987) oli argentiinalainen kemisti. Hän työskenteli biokemian tutkimuslaitoksessa Buenos Airesissa ja hänelle myönnettiin Nobelin kemianpalkinto vuonna 1970 tutkimuksista, jotka koskivat sokerinukleotideja ja niiden vaikutusta hiilihydraattien muuntautumiseen.
MVC-arkkitehtuuri

MVC-arkkitehtuuri (sanoista model-view-controller eli malli–näkymä–käsittelijä) on ohjelmistoarkkitehtuuri, jonka tarkoituksena on käyttöliittymän erottaminen sovellusaluetiedosta. MVC-arkkitehtuuria käytetään etenkin graafisten käyttöliittymien suunnittelussa ja ohjelmoinnissa. Se on kehitetty alun perin Smalltalk-kielen yhteydessä Xerox PARC:issa.
Osat

MVC-arkkitehtuurissa ohjelma jaetaan kolmeen osaan: malliin, näkymään ja käsittelijään.
Malli (model) kuvaa järjestelmän tiedon tallentamisen, ylläpidon ja käsittelyn (tietokantakuvaus).
Näkymä (View) määrittää käyttöliittymän ulkoasun ja tietojen näytön esityksen käyttöliittymässä.
Käsittelijä (Controller) / Ohjain eli kontrolleri vastaanottaa käyttäjältä tulevat käskyt sekä muuttaa mallia ja näkymää vastauksena niihin.
Ominaisuudet > Etuja

Malli ei riipu näkymästä eikä ohjaimesta.
Malli voidaan suunnitella, ohjelmoida ja testata riippumatta järjestelmän muista osista.
Samaan malliin voidaan tehdä erilaisia käyttöliittymiä. Saman järjestelmän tietoon voi olla pääsy esimerkiksi natiivilla graafisella käyttöliittymällä ja webbikäyttöliittymällä.
Näkymän ja ohjaimen toimintaan voidaan tehdä muutoksia muuttamatta mallia.
Näkymän ja ohjaimen riippuvuus toisistaan on verrattain pieni.
Tietonäyttöä (käyttöliittymä) voidaan muuttaa muuttamatta tiedonkäsittelijää (UI-ohjainta).
Tietokäsittelijää (ja -mallia) voidaan muuttaa muuttamatta näkymää.
Käyttöliittymän asynkronointi (ei-samanaikaisen tiedonvaihdon toteuttaminen) on helppoa.
Ominaisuudet > Haittoja

Sovellusaluekuvauksen jalkautuvat  UVC-arkkitehtuurin mukaisessa järjestelmässä kolmelle tasolle (tietonäkymä, tietomalli ja tietokäsittelijä). Järjestelmän sisällön ymmärtäminen voi näin muodostua vaikeaksi.
Malli ei itsessään ohjaa kehittäjiä optimoimaan tietokantahakuja käyttöliittymän tarpeiden näkökulmasta. Tämän vuoksi tietokannasta haetaan helposti tarpeetonta tietoa ja tiedon hakuun käytetään tarpeeseen optimoimattomia SQL-lauseita. Tämä aiheuttaa helposti suorituskykyongelmia laajoissa sovelluksissa. Suorituskykyongelmat voidaan kustannustehokkaasti välttää kiinnittämällä huomiota tähän ongelmaan sovelluskehityksen alusta asti.
Lima (joki)

Lima
Lima on Espanjassa ja Portugalissa virtaava 108 kilometrin pituinen joki.
Lima saa alkunsa 975 metrin korkeudesta Ourensen maakunnasta Espanjasta. Se virtaa 108 kilometriä ennen laskemistaan Atlantin valtamereen Viana do Castelon kohdalla.
Luovutusvoitto

Verotuksessa luovutusvoitoksi (toiselta nimeltään myyntivoitto) kutsutaan voittoa, joka syntyy kiinteistön, arvopapereiden (esimerkiksi asunto-osakkeet ja pörssiosakkeet) tai muun irtaimen omaisuuden myynnistä tai vaihtamisesta. Suomen henkilöverotuksessa luovutusvoittoa verotetaan pääomatulona.
Luovutusvoittojen verotus Suomessa

Omaisuuden luovutuksesta saatu voitto on lähtökohtaisesti veronalaista pääomatuloa. Luovutuksella tarkoitetaan myyntiä, vaihtoa ja mm. osakeyhtiön purkautuessa saatavaa jako-osuutta. Sen sijaan lahjoitusta ei katsota luovutukseksi.
Luovutusvoitto lasketaan vähentämällä luovutushinnasta hankintameno ja luovutusvoiton hankkimisesta syntyneet menot.
Hankintamenoksi katsotaan joko todelliset hankintakulut tai sitä korkeampi ns. hankintameno-olettama. Hankintakuluihin lasketaan hankintahinnan lisäksi hankintaan välittömästi liittyneet kulut ja tietyt verot.
Hankintameno-olettama on 20 % luovutushinnasta, kuitenkin 40 % jos omaisuus on omistettu vähintään 10 vuotta. Eräissä kiinteistön luovutuksissa hankintameno-olettama voi olla 80 %.
Luovutusvoittojen verotus Suomessa > Luovutustappiot

Jos luovutusvoitto on negatiivinen, kyseessä on luovutustappio. Luovutustappiot voi vähentää luovutusvoitoista ja vuodesta 2016 alkaen myös muista pääomatuloista. Jos vastaavia luovutusvoittoja ei samana verovuonna ole, tappiot saa vähentää seuraavien viiden vuoden aikana syntyneistä luovutusvoitoista. Jos voittoja ei tule, tappiot jäävät vähentämättä.
Luovutusvoittojen verotus Suomessa > Verovapaat luovutukset

Eräät luovutusvoitot ovat verottomia. Vastaavat luovutustappiot ovat verovähennyskelvottomia.
Omasta vakituisesta asunnosta saatu luovutusvoitto on tietyin edellytyksin veroton. Edellytyksenä on, että asunto on omistettu vähintään 2 vuotta ja sitä on samaan aikaan käytetty omana tai perheen asuntona.
Tavanomaisen koti-irtaimiston luovutus on verovapaata 5 000 euroon asti.
Pienet luovutusvoitot ovat verovapaita, kunhan kaikki luovutushinnat yhteenlaskettuna ovat korkeintaan 1 000 euroa. Vastaavasti pienet luovutustappiot ovat verovähennyskelvottomia, jos hankintameno yhteenlaskettuna on korkeintaan 1 000 euroa ja samoin luovutushinta yhteensä korkeintaan 1 000 euroa.
Eräät kiinteistöjen luovutukset ja sukupolvenvaihdokset ovat myös vapaat verosta.